Drie in winkel aan die brand gesteekArgieffoto Drie mense is Sondag tydens ‘n sakeroof in Mahikeng in die Noordwes aan die brand gesteek. “’n Winkeleienaar, sy suster en sy skoonsuster is in die Carrot King-winkel aan die brand gesteek nadat hulle van geld en selfone beroof is,” het sers. Kelebogile Moiloa, woordvoerder van die polisie, gesê. Die mans het glo die winkel, wat deur Chinese besit word, betree en geld van die eienaar geëis. Nadat hulle die geld ontvang het, het hulle petrol oor die drie mense uitgegooi en hulle aan die brand gesteek. “Hulle is na Bophelong-hospitaal geneem waar hulle om hul lewens veg,” het Moiloa gesê. Die polisie is op soek na die verdagtes.